**Előterjesztés**

**Tárgy:** Indokolás és hatásvizsgálat a házasságkötés hivatali helyiségen kívüli, valamint a hivatali munkaidőn kívül történő engedélyezésének szabályairól, valamint az azokért fizetendő díjak mértékéről szóló 2/2011.(I.28.) önkormányzati rendelet módosításához

**Általános indokolás:**

Az anyakönyvi eljárásról szóló 2010. évi I. törvény 27.§ (2) bekezdése 2021. február 1. nappal módosult, ami miatt az érintett önkormányzati rendeletet felül kell vizsgálni.

**Részletes indokolás:**

Az anyakönyvi eljárásról szóló 2010. évi I. törvény 27.§ (2) bekezdése értelmében a közeli halállal fenyegető állapotot kivéve nem köthető házasság vasárnap, január 1-jén, március 15-én, nagypénteken, húsvétvasárnap, húsvéthétfőn, május 1-jén, pünkösdvasárnap, pünkösdhétfőn, augusztus 20-án, október 23-án, november 1-jén és december 24–26-án, továbbá, ha az az adott képviselő-testület hivatala köztisztviselői számára munkaszüneti nap, július 1-jén.

A fenti jogszabályhely módosulása miatt a házasságkötés hivatali helyiségen kívüli, valamint a hivatali munkaidőn kívül történő engedélyezésének szabályairól, valamint az azokért fizetendő díjak mértékéről szóló 2/2011.(I.28.) önkormányzati rendelet 2.§-át módosítani szükséges.

**Hatásvizsgálat:**

A módosítás és az új rendelet megalkotásának valamennyi jelentősnek ítélt hatása, különösen:

* Társadalmi hatása: Nincs
* Gazdasági hatása: Nincs
* Költségvetési kihatása: Nincs
* Környezeti következményei: Nincs
* Egészségügyi következményei: Nincs
* Az adminisztratív terheket befolyásoló hatása: Nincs
* A jogszabály megalkotásának szükségessége, a jogalkotás elmaradásának várható következményei: Törvényességi észrevétel
* A jogszabály alkalmazásához szükséges személyi, szervezeti, tárgyi és pénzügyi feltételek:

A hivatalban dolgozók foglalkoztatása révén a személyi feltételek jelenleg biztosítottak, szervezeti változást nem igényel, tárgyi, pénzügyi feltételek biztosítottak.

Mindezek alapján kérem a tisztelt Képviselő-testületet, hogy előterjesztésemet megtárgyalni, a rendelet-tervezetet elfogadni szíveskedjenek!

**Sármellék, 2021. február 4.**

**Hetesi Krisztina**

**jegyző**